Islandése Íslenska El' islandéxe l'é na léngua germànica setentrionale vesina asèi al faroexe e a serti dialèti norvegesi . L'é la lingua ufiẑial dela repùblica de Islanda e el vien parlà da 320 000 persóne. Confrónto a le altre léngue del só grop, l'islandése el mantien dei trati vèci cofà dele declinaẑion co vari casi e i generi . El ga anca na rica coniugaẑion dei verbi. Come ten altre léngue nòrdiche el ga i artìcoli definiđi tacađi in fónt al nome, al posto de méterli prima. L'alfabeto islandexe el é fat de 32 letere, che le quasi tute fà cuele del alfabeto talian. Ghe n'é tute le vocali pì la "Y". Le letere C, W, Q e Z no le ghe n'é tele parole islandesi. In pì ghe n'é le letere Ð/ð, Þ/þ, e anca Æ/æ.